由阮兆祥、李思捷、王祖藍主持的《福祿壽訓練學院》昨晚(3月31日)首播共有24名入圍者出場,3位導師從自己組別選出一位Top Student,最終獲得隊中美譽的分別是「臨時郭富城」彭建豪、「Lowbud大熱」趙亮昭,以及搞喊全場的「大坑小G」葉泓聲(Gordon)。
2014年以「天堂鳥」出道的Gordon,自2021年3月組合解散後,鮮有機會重踏舞台,更遑論在舞台上勁歌熱舞。作為跳唱歌手,Gordon視羅志祥(小豬)為其中一個奮鬥目標,故選擇模仿小豬跳舞及做出小豬招牌「電臀」動作打響頭炮。Gordon的外型及舞姿均還原度極高,一招騰空飛躍令人眼前一亮,加上表演前舞台熒幕亮出一句深情自白:「娛樂圈是很殘酷的,當你一被否定的時候,可能就會跌到谷底,是跳舞讓我找回自己」。
表演完畢後,Gordon追加的感人勵志說話,令全場淚崩,Gordon感性說:「呢幾年天堂鳥暫停咗之後,就冇好多機會。頭先嘅片頭都係我心聲,娛樂圈係好殘酷,真係一被否定就可能冇人會記得你,可能觀眾都唔認得我係天堂鳥,我希望可以藉住呢個表演機會,去話畀大家聽我真係好鍾意舞台,好鍾意表演、好鍾意跳舞,扮嘢都得㗎。」
思捷聞言感動:「呢啲就係真正嘅藝人,多謝你!」他大讚Gordon黑眼圈是神來之筆。祥師兄被感動至淚流不斷,他哽咽說:「我好感動,我諗...大家都知道點解我哋做咗咁多年,都仲咁鍾意喺舞台上,因為我哋好希望帶到娛樂同歡樂畀觀眾,有呢啲堅持,我好恩惠我哋後面仲有好多新嘅力量喺度。」